CELEX: 32007R0324
Language: sk
Date: 2007-03-23 00:00:00
Title: Nariadenie Komisie (ES) č. 324/2007 z  23. marca 2007 týkajúce sa zatriedenia určitých druhov tovaru do kombinovanej nomenklatúry

27.3.2007   
            
            
               SK
            
            
               Úradný vestník Európskej únie
            
            
               L 85/5
            
         
      NARIADENIE KOMISIE (ES) č. 324/2007
   z 23. marca 2007
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. marca 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 129/2007 (Ú. v. EÚ L 56, 23.2.2007, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tri výrobky dodané spolu na predaj v malom, zahrňujúce:
                           
                        
               
                   
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry.
                  Tieto tri výrobky nemožno považovať za „tovar dodávaný v súpravách na predaj v malom“ v zmysle všeobecného pravidla 3 b), pretože spolu nie sú určené na špecifickú potrebu ani neslúžia na vykonávanie špecifickej činnosti.
               
            
                  
                              a)
                           
                           
                              tašku vyrobenú z priehľadnej plastovej fólie s rúčkou z textilného materiálu a zapínaním na suchý zips;
                           
                        
               
                  4202 22 10
               
               
                  Zatriedenie je určené znením číselných kódov KN 4202, 4202 22 a 4202 22 10.
                  Tento výrobok nemôže byť zatriedený do kapitoly 95, pretože poznámka 1 d) ku kapitole 95 vylučuje tašky na športové potreby alebo ostatné schránky položky 4202, 4303 alebo 4304.
               
            
                  
                              b)
                           
                           
                              detskú knihu s obálkou z kartónu, ktorá obsahuje na 16 stranách príbeh, na každej strane je farebný ilustrovaný obrázok;
                           
                        
               
                  4901 99 00
               
               
                  Zatriedenie je určené znením číselných kódov KN 4901 a 4901 99 00.
                  Výrobok nie je obrázková detská kniha položky 4903, pretože je napísaná vo forme súvislého príbehu. Zatrieďuje sa ako kniha na základe tlačeného textu.
               
            
                  
                              c)
                           
                           
                              bábiku predstavujúcu ľudskú bytosť, oblečenú v šatách, ktoré zodpovedajú príbehu opísanému v knihe. Bábika nie je pripevnená ku knihe, a teda je možné hrať sa s ňou bez používania knihy.
                           
                        
               
                  9503 00 21
               
               
                  Zatriedenie je určené znením číselných kódov KN 9503 00 a 9503 00 21.
               
            
                  
                              2.
                           
                           
                              Prenosný elektronický prístroj na batérie v plastovom obale s LCD obrazovkou a vstupnými tlačidlami pre jedného hráča.
                              Výrobok obsahuje viac ako jeden milión štandardne zabudovaných hier SUDOKU v rozličných stupňoch obťažnosti.
                              Na obrazovke je mriežka z 9 štvorcov, každý rozdelený na políčka 3 × 3. Každý štvorec sa má vyplniť tak, aby každý riadok, stĺpec a štvorec z políčok 3 × 3 obsahovali číslice od 1 do 9 iba jedenkrát.
                              Prístroj obsahuje aj funkciu času, ktorá o. i. ukazuje, aký časový úsek uplynul od začiatku hry.
                           
                        
               
                  9504 90 90
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných kódov KN 9504, 9504 90 a 9504 90 90.
                  Výrobok je hra iba pre jedného hráča. Má elektronický displej a trénujú sa ním rozumové schopnosti hráča.
                  Vzhľadom na svoje fyzické znaky (elektronické zariadenie) a pre prvok súťaže (napr. konkurenčná hra proti fiktívnemu protihráčovi) ide o viac ako o skladačku alebo hračku položky 9503.
                  Preto sa výrobok zatriedi ako hra zručnosti do položky 9504.